voer: waar's-hy-waar's-hy-waar's-hy? (daar's-hy)
Posted by arcadia at 7:49 PM
Gebruik die tyd om wonderlike memories op te bou. Een van die dae is julle weer vir 'n ruk in verskillende lande en dan moet daar geteer word op dit wat nou opgebou is. Ek is nuuskierig oor wat julle eet en sien en koop, maar dit kan wag tot later.
Ek wil ook net s, ek loop ook in vreemde supermarkte rond en tel elke blikkie en bottel op om te kyk wat dit is. En ek hou ook van ander lande se sjampoe en tandepasta. My familie skud maar net kop. Maar dis lekker! Baljagter Brüssow bêre sy stewels | Netwerk24
Baljagter Brüssow bêre sy stewels
Deur Hendrik Cronjé 23 Oktober 2019 11:04
In die fleur van sy loopbaan was Heinrich Brüssow een van die beste baljagters op die planeet. Hy het ook ’n sleutelrol vertolk in die Springbokke se reekssege oor die Britse en Ierse Leeus in 2009. Foto: Getty Images
Die 33-jarige oud-Springbokflank het weens ’n kniebesering self besluit om sy kontrak met die Engelse klubspan Northampton Saints kort te knip. Dit sou eers middel volgende jaar verstryk het.
Weens beserings kon Brüssow, wat een van die wêreld se voorste baljagters was, net in 21 wedstryde in minder as twee jaar vir Saints speel.
Brüssow het hom in Januarie 2018 by sy Engelse klubspan aangesluit nadat hy vyf jaar lank vir die Japanse klubspan NTT Docomo Red Hurricanes uitgedraf het.
Veels geluk, Heinz ????
— Northampton Saints ?? (@SaintsRugby) October 23, 2019
Voor dit het hy die Cheetahs in 141 wedstryde oor 11 seisoene op onder meer Superrugby- en Curriebeker-vlak verteenwoordig.
Hy het sy toetsbuiging op 22 November 2008 teen Engeland op Twickenham as Springbok nommer 801 gemaak en sy land eindelik in 23 toetse verteenwoordig.
In 2009 was hy onder meer ’n sleutelspeler vir die Bokke in die reekssege oor die Britse en Ierse Leeus.
Die voormalige Bloemfonteiner het ook in al die Bokke se wedstryde tydens 2011 se Wêreldbeker-toernooi gespeel.
Heinrich Brüssow het nooit geskroom om spelers veel groter as hy op die rugbyveld aan te vat nie. Foto: Getty Images
Sy laaste toets was op 15 Augustus 2015, toe hy as ’n plaasvervanger-flank teen Argentinië in Buenos Aires gespeel het. Hy was een van die ongelukkiges om nie vir daardie jaar se Wêreldbeker-toernooi in Engeland gekies te word nie.
Brüssow het die unieke prestasie dat hy in vier uit vyf toetse teen die All Blacks aan die wenkant was.
Hy was veral in sy speeldae by die Cheetahs die toonbeeld van ’n speler wat gewys het dit gaan nie oor grootte op ’n rugbyveld nie, maar oor hoe groot jou hart is.
’n Kniebesering het Heinrich Brüssow se rugbyloopbaan en verbintenis met die Northampton Saints voortydig beëindig. Foto: Getty Images
Meer oor: Bokke | Toetsrugby | Springbokke | Heinrich Brüssow | Northampton Saints | Wêreldbekerrugby
‘Iemand’ spioeneer glo op Engelse